механизма за автоматична корекция, приложим към оперативната вноска на Украйна по програма „Хоризонт Европа“, се съдържат в приложение I.
 Член 5
 Реципрочност
 1. Правните субекти, установени в Европейския съюз, могат да участват в програми, проекти и дейности на Украйна, които са равностойни на програмата „Хоризонт Европа“ или програмата на Евратом, в съответствие със законодателството на Украйна.
 2. Списъкът на равностойните програми, проекти или дейности на Украйна, отворени за участие на правни субекти, установени в Европейския съюз, се съдържа в част I от приложение II. Украйна полага всички усилия, за да отвори постепенно своите програми, проекти и дейности, посочени в част II от приложение II, за участие на правни субекти, установени в Европейския съюз.
 3. Финансирането от Украйна на правни субекти, установени в Европейския съюз, е подчинено на законодателството на Украйна, уреждащо функционирането на програмите, проектите и дейностите за научни изследвания и иновации. Когато не е осигурено финансиране, установените в Европейския съюз правни субекти могат да участват със собствени средства.
 Член 6
 Отворена наука
 Страните взаимно популяризират и насърчават практиките на отворената наука в своите програми, проекти и дейности в съответствие с правилата на програма „Хоризонт Европа“ и програмата на Евратом и законодателството на Украйна.
 Член 7
 Мониторинг, оценка и докладване
 1. Без да се засягат отговорностите на Комисията, на Европейската служба за борба с измамите (OLAF) и на Европейската сметна палата, свързани с мониторинга и оценката на програма „Хоризонт Европа“ програмата на Евратом, участието на Украйна в тези програми е предмет на непрекъснат мониторинг на партньорски начала от страна на Комисията и Украйна.
 2. Правилата относно доброто финансово управление, включително финансовия контрол, събирането на вземания и други мерки за борба с измамите във връзка с финансирането от Европейския съюз съгласно настоящото споразумение, се съдържат в приложение III.
 Член 8
 Съвместен комитет за научни изследвания и иновации ЕС/Евратом—Украйна
 1. С настоящото споразумение се създава Съвместен комитет за научни изследвания и иновации ЕС/Евратом—Украйна (наричан по-нататък „Съвместен комитет ЕС/Евратом—Украйна“). Задачите на Съвместния комитет ЕС/Евратом—Украйна включват:
 а)
 оценка, анализ и преглед на изпълнението на настоящото споразумение, по-специално:
 i)
 участието и резултатите от дейността на правните субекти от Украйна в програма „Хоризонт Европа“ и програмата на Евратом;
 ii)
 нивото на (взаимна) отвореност към правните субекти, установени във всяка от страните, за участие в програми, проекти и дейности на другата страна;
 iii)
 прилагането на механизма за финансова вноска и механизма за автоматична корекция в съответствие с членове 3 и 4;
 iv)
 обмен на информация и разглеждане на всички възможни въпроси във връзка с използването на резултатите, включително правата върху интелектуалната собственост;
 б)
 обсъждане, по искане на някоя от страните, на ограниченията, прилагани или планирани от страните, върху достъпа до техните съответни програми за научни изследвания и иновации, включително по-специално за действия, свързани с техните стратегически активи или интереси, както и с тяхната независимост или сигурност;
 в)
 проучване на начини за подобряване и развитие на сътрудничеството;
 г)
 съвместно обсъждане на бъдещите насоки и приоритети на политиките, свързани с изследванията и иновациите и с планирането на научни изследвания от общ интерес; и
 д)
 обмен на информация, наред с